open-index/open-wikipedia-markdown huggingface dataset:
Stepan Ryaboshapka

**Stepan Kirillovich Ryaboshapka** (1886-yil, Poltava viloyati – 1942-yil may, Samarqand) – sovet faoli, staxanov harakati aʼzosi, konchi, birinchi besh yillik rejalari qahramoni. 1-chaqiriq Ukraina SSR Oliy Kengashi deputati.

## Hayoti
Stepan Ryaboshapka 1886-yilda Poltava viloyati, Novo-Georgievsk shahri yaqinidagi qishloqda tugʻilgan. Oilada katta oʻgʻil boʻlgan. 1901-yildan Donbassdagi Shcherbinovskiy konining markaziy qismida (1934-yildan Dzerjinskiy nomida) ishlagan. Fuqarolar urushi paytida u boshqa faollar bilan birgalikda Markaziy konni saqlab qolishga harakat qildi. Kondagi faoliyati davomida chiroqlar boʻyicha xodim, eshik ishchisi, rigger, tunnelchi, koʻmirchi, 1930-yildan esa usta boʻlib ishlagan. Ryaboshapka Nikita Izotovdan oʻrgangan bilimlari asosida 1932-yilda oʻz jamoasida pnevmatik bolgʻalardan foydalanishni yoʻlga qoʻydi va unumdorlikni ikki baravar oshirdi. Oʻsha yili u „Dvoynik-Zapad“ uchastkasida ortda qolayotgan konchilar brigadasini boshqarib, tez orada birinchi oʻringa olib chiqdi. Stepan Ryaboshapka Dzerjinsk koʻmir trestida Staxanov mehnat usullari boʻyicha ishlashni joriy qildi.

Ulugʻ Vatan urushi boshlanganidan keyin u konchilar oilalarini evakuatsiya qilishga rahbarlik qildi. Oʻzi ham O‘rta Osiyoga borgan. Umrining oxiri Samarqandda kechdi.

Ryaboshapka 1942-yilda Samarqandda 56 yoshida oʻtkir yurak yetishmovchiligidan vafot etgan.

Lenin va Mehnat Qizil Bayroq ordeni bilan mukofotlangan.

1938-yil 26-iyunda Stalin viloyatining Dzerjin saylov okrugidan 1-chaqiriq Ukraina SSR Oliy Radasi deputati etib saylangan. Ukraina SSR Oliy Radasi Mandat komissiyasining aʼzosi hisoblanadi.

Dzerjinskda Stepan Ryaboshapka haykali oʻrnatilgan.

## Manbalar

## Tashqi havolalar
* http://www.shukach.com/ru/node/27530
* http://www.dzerghinsk.org/publ/dzerzhinsk/znamenitie/6-1-0-329#.VkDJXLHtmko
Lutfiya Kabirova

**Kabirova Lutfiya Rashidjonovna** (1932-yil 7-oktyabr, Samarqand viloyati, Oʻzbekiston SSR, SSSR – 2013-yil 19-may, Dushanbe, Tojikiston) – sovet va tojik opera xonandasi. SSSR xalq artisti.

## Biografiyasi
Kabirova Lutfiya Rashidjonovna 1932-yil 7-oktyabrda Oʻzbekiston SSRga qarashli boʻlgan Samarqand viloyatida tugʻilgan. Samarqandda oʻrta taʼlimni olgach, 1945-yil Stalinobod musiqa texnikumiga qabul qilinadi. U yerni 1949-yil muvaffaqiyatli tamomlaydi. Lutfiya Kabirova 1950-yil Moskva shahriga koʻchib boradi. U yerda ustozi Dora Belyavskayadan operani mukammal oʻrganishni boshlaydi. Shu orada Moskva konservatoriyasiga qabul qilinadi. U yerni 1954-yilda tamomlaydi. Xuddi shu yili Sadriddin Ayniy nomidagi Tojikiston opera va balet teatrida oʻz faoliyatini boshlaydi. U rus va tojik operalarini ijro etgan.
Lutfiya Kabirova haqida sovet va tojik etnografi Nizom Nurjonov shunday deydi:

Lutfiya Kabirova Polsha, Eron, Misr, Germaniya, Belgiya, Daniya, Avstriya, Turkiya kabi mamlakatlarda xizmat safarida boʻlgan. Lutfiya Kabirova 2013-yil 19-mayda Tojikiston Respublikasi Dushanbe shahrida vafot etadi. „Luchob“ qabristoniga dafn etilgan.

## Ijodi
Lutfiya Kabirova 1954-yil Balasanyanning „Baxtiyor va Niso“, 1957-yil Sayfiddinovning „Poʻlat va Gulrux“, 1961-yil Urbaxning „Olijanob kuyov“, 1967-yil Sabzanovaning „Malohat“, Chaykovskiyning „Kelinlar malikasi“, „Mazeppa“, „Yevgeniy onegin“ hamda Verdining „Otello“ asarlariga bagʻishlab operalar ijro etdi.
## Mukofot va unvonlar
Lutfiya Kabirova 1957-yil „Tojikistonda xizmat koʻrsatgan artist“ unvonini oldi. 1967-yilda esa „Tojikiston SSR xalq artisti“ unvoni, 1977-yili „SSSR xalq artisti“ unvoni bilan taqdirlangan. SSSR Oliy Kengashining 1957-yildagi qaroriga asosan, Lutfiya Kabirova Sotsialistik Mehnat Qahramoni ordeni bilan mukofotlangan.
## Manbalar
Trigonometrik ayniyatlar

**Trigonometrik [[Formula|ayniyatlar]]** – trigonometrik tenglik α burchagiga mos keluvchi barcha qiymatlar uchun ahamiyatga ega, yaʼni chap va oʻng qismi oʻzaro teng maʼnoga ega boʻlgan trigonometriyaning asosiy boʻlimi.

## Asosiy Trigonometrik ayniyatlar

## Qoʻshish va ayrish formulasi

**Eslatma (2.3) formulasi <math>{\pi \over 2} + \pi n</math>, <math>n \in \mathbb Z</math> da <math>\alpha</math>, <math>\beta</math>, <math>\alpha \pm \beta</math> maʼnoga ega emas.**

## Ikkilangan burchak formulasi
Agar = boʻlsa ikkilangan burchak formulasi **(2.1)**—**(2.4)**dan kelib chiqadi.

  \operatorname{tg} 2 \alpha formula uchun:
*  \alpha \not=\frac{\pi}4 + \frac{\pi}2 n,  n \in \mathbb Z,
*  \alpha \not=\frac{\pi}2 + \pi n,   n\in \mathbb Z,
  \operatorname{ctg} 2 \alpha formula uchun: 
 \alpha \not=\frac{\pi}2 + \pi n,  n \in \mathbb Z..

## Uchlangan burchak formulasi
Agar =2 boʻlsa ikkilangan burchak formulasi **(2.1)**—**(2.4)**dan kelib chiqadi.

## Daraja pasaytirish formulasi
Daraja pasaytirish formulasi **(3.2)** orqali kelib chiqadi.

## [[Sinus|sin]] va [[Kosinus|cos]] ning koʻpaytmasi formulasi

## [[Sinus|sin]] va [[Cosinus|cos]] ning yigʻindisi formulasi

## Trigonometiyaning yechimlari formulasi
*  \sin x = a.
:: Agarda |a|>1 – haqiqiy yechimlari yoʻq.
:: Agarda |a| \leqslant 1 – x=(-1)^n\arcsin a+\pi n,, n\in\Z. da yechimga ega.
*  \cos x = a.
:: Agarda |a|>1 – haqiqiy yechimlari yoʻq.
:: Agarda |a| \leqslant 1 – x=\pm\arccos a+2\pi n,~n\in\Z. da yechimga ega.
*  \operatorname{tg}\, x = a. da yechimga ega.
:: x=\text{arctg}~a+\pi n,~n\in\Z. da yechimga ega.

*  \operatorname{ctg}\, x = a.
:: x=\text{arcctg}~a+\pi n,~n\in\Z. da yechimga ega.

## Qoʻshimcha formula
tg yechimga ega boʻlsa (\alpha\ne\pi+2\pi n)

ctg yechimga ega boʻlsa (\alpha\ne2\pi n):

## Trigonometrik hosila va integral formulasi

## Teskari trigonometrik funksiya

## Trigonometrik [[:en:Euler_formulalari|Eyler formulasi]]

Eyler formulasi har qanday haqiqiy x son uchun quyidagi tenglik bajarildi:
: e^{ix}=\cos x+i\sin x,
Eyler formulasi yordamida \sin x va \cos x quyidagi koʻrinishga keltirsa boʻladi:
: \sin x=\frac{e^{ix}-e^{-ix}}{2i}, \qquad \qquad \cos x=\frac{e^{ix}+e^{-ix}}{2}.
Shu formula orqali
: \operatorname{tg}\, x = -i\frac{e^{ix}-e^{-ix}}{e^{ix}+e^{-ix}},  \qquad \qquad \operatorname{ctg}\, x = i\frac{e^{ix}+e^{-ix}}{e^{ix}-e^{-ix}},
:  \sec x = \frac{2}{e^{ix}+e^{-ix}}, \qquad \qquad \operatorname{cosec}\, x=\frac{2i}{e^{ix}-e^{-ix}}.
## Shuningdek qarang
* Trigonometriya
* Trigonometrik funksiyalar
* Uchburchak
* Aylana
* Geometriya
* Burchak
* Giperbola funksiyasi
* sin integral
* cos integral
* Sinus
* Trigonometrik funksiya
* Hosila
* Integral
* Eyler formulasi
Yil vikimediachisi

**Yilning eng yaxshi vikimediachisi** — Vikipediya muharrirlari va Vikimedianing boshqa loyihalariga hissa qoʻshuvchilarni taqdirlaydigan yillik mukofot boʻlib, 2011-yil avgust oyida Vikimedia harakati doirasidagi muhim yutuqlarni taqdim etish uchun Vikipediya asoschisi Jimmy Wales tomonidan taʼsis etilgan. Wales sovrindorlarni tanlab oladi va ularni Vikimedia Jamgʻarmasining har yili boʻlib oʻtadigan Vikimaniya konferensiyasida taqdirlaydi (taqdirlash marosimlari 2020, 2021 va 2022-yillarda COVID-19 pandemiyasi sababli onlayn yigʻilishlarda boʻlib oʻtdi). 2011-yildan 2017-yilgacha mukofot **Yilning eng yaxshi vikipediyachisi** deb nomlangan.

2011-yilda mukofot ilk bor qozoqcha Vikipediyadagi faoliyati uchun ga berildi. Keyingi yili mukofot 15 000 ta inglizcha qisqa maqolalarni Nigeriyada soʻzlashuvchi til boʻlmish yoruba tiliga tarjima qilish uchun bot yaratgan „Demmy“ nomli foydalanuvchiga topshirildi. 2013-yilda Fransuz Vikimediasi va fransuzcha Vikipediyadan Remi Mathis maqola bahsidagi roli uchun mukofotga loyiq koʻrildi. 2014-yilgi mukofot oʻlimidan soʻng ukrainalik jurnalist Igor Kostenkoga berildi, u ukraincha Vikipediyani ijtimoiy tarmoq saytlarida faol targʻib qilgan va norozilik namoyishi chogʻida oʻldirilgan. Wales 2015-yilgi mukofotni shaxsi nomaʼlum  boʻlgan foydalanuvchiga topshirdi. Va bir kun kelib foydalanuvchi shaxsiyatini ochiqlashiga umid bildirayotganini taʼkidladi. 2016-yilda mukofot ilk bora ikki foydalanuvchiga,  Emily Temple-Wood and Rosie Stephenson-Goodknightga Vikipediyada ta’qiblarga qarshi kurash va ayollarni qamrab olishni koʻpaytirish borasidagi sa’y-harakatlari uchun topshirildi. Keyingi yillardagi mukofotlar 2017-yilda Felix Nartey, 2018-yilda Farhad Fatkullin va 2019-yilda Emna Mizouni kabi foydalanuvchilarga topshirildi.

Asosiy mukofotdan tashqari, 2015-yilda birinchi boʻlib  Susanna Mkrtchyan and Satdeep Gill faxriy yorliqlarga sazovor boʻldi. Oʻshandan beri boshqa faxriy yorliqlar ham berilib kelinmoqda. Mukofot 2021-yilda quyidagi qoʻshimcha toifalar bilan kengaytirildi: „Yilning yangi foydalanuvchisi“, „Vikimedia laureati“, „Yilning texnik foydalanuvchisi“ va „Yilning media foydalanuvchisi“.

## Sovrindorlar roʻyxati

## Faxriy yorliqlar

## Yil yangi foydalanuvchisi
Yilning yangi foydalanuvchisi mukofoti birinchi bor 2021-yilda taqdim etilgan.

## Vikimedia laureati (avvalgi nomi 20 yillik faxriy)
20 yillik faxriy mukofoti birinchi marta 2021-yilda topshirilgan. 2022-yilda mukofot Vikimedia laureati deb oʻzgartirildi.

## Yilning texnik foydalanuvchisi (avvalgi nomi Texnik innovator)
„Texnik innovator“ mukofoti ilk bor 2021-yilda taqdim etilgan. Mazkur mukofot 2022-yilda „Yilning texnik foydalanuvchisi“ deb oʻzgartirildi.

## Yilning media foydalanuvchisi
„The Rich Media“ mukofoti ilk bor 2021-yilda taqdim etilgan. Bu mukofot 2022-yilda “Yilning media foydalanuvchisi” deb oʻzgartirilgan.

## Vikimedia hamkorlik markazi
Vikimedia hamkorlik markazi birinchi marta 2022-yilda taqdim etilgan. Art+Feminism va Vikimedia UK mos ravishda „Wikimedia Affiliation Committee“ (AffCom) tomonidan hamkorlik va boshqaruv toifalarida tan olingan.

## Manbalar
Steve Chen

**Steve Chen** (1978-yil 18-avgustda tugʻilgan) – tay-amerikalik tadbirkor va dunyodagi eng yirik video almashish platformasi boʻlgan YouTube platformasining asoschilaridan biri. Uning onlayn video almashish sohasiga qoʻshgan innovatsion hissasi odamlarning internetdagi kontentni isteʼmol qilish va almashish usullarida inqilob qildi.

## Bolaligi va taʼlimi
Steve Chen Tayvanning Taypeyida tugʻilgan va keyinchalik AQShga koʻchib oʻtgan. U oliy maʼlumotni Purdue universitetida davom ettirdi va u yerda oʻqishni tugatdi. Oʻqishni tamomlagach, Chen bir qancha kompaniyalarda ishlash tajribasiga ega boʻldi.

## YouTube yaratilishi
2005 yilda Steve Chen sherigi Chad Hurley bilan birgalikda YouTubeʼga asos solgan. Ular foydalanuvchilarga videolarni onlayn yuklash, almashish va koʻrishni osonlashtiradigan platformani ixtiro qilishdi. YouTube rasman 2005-yil fevral oyida ishga tushirildi va foydalanuvchilar oʻz videolarini global auditoriya bilan baham koʻrish imkoniyatini qoʻlga kiritgach, u tezda mashhurlikka erishdi.

## Chenning YouTubedagi roli
Steve Chen YouTube rivojlanishining dastlabki yillarida muhim rol oʻynagan. U platformaning texnik jihatlari uchun mas’ul edi, uning barqarorligini taʼminladi, chunki u eksponent ravishda oʻsib bormoqda. Uning rahbarligi ostida YouTube butun dunyo boʻylab millionlab foydalanuvchilarni oʻziga jalb qilib, videolarni almashish va kashf qilish uchun asosiy platformaga aylandi.

## Google tomonidan sotib olinishi
2006-yilda Google YouTubeʼning imkoniyatlarini tan oldi va platformani katta summaga sotib oldi. Steve Chen va uning jamoasi Google egaligi ostida YouTubeʼni rivojlantirish ustida ishlashda davom etdi. Ushbu xarid YouTube-ning internetdagi yetakchi video almashish platformasi sifatidagi mavqeini mustahkamladi.

## Innovatsiya va taʼsir
Steve Chenning qarashlari va YouTube-ga sodiqligi platformada koʻplab yangiliklar va yaxshilanishlarga olib keldi. Uning hissasi YouTubeʼning oʻsishida muhim rol oʻynadi va bu oʻz foydalanuvchilariga yangi funksiya va funksiyalarni taqdim etish imkonini berdi.

## YouTubedan tashqari hayot
Steve Chen YouTube asoschilaridan biri sifatida tanilgan boʻlsa-da, u turli tadbirkorlik va ijodiy loyihalarda ham ishtirok etgan. U animatsiya va oʻyinlarga katta qiziqish koʻrsatdi va uning bu sohalardagi ishi unga eʼtirof va maqtovlarga sazovor boʻldi.

## Merosi
Steve Chenning internetga va onlayn video almashishga taʼsirini ortiqcha baholab boʻlmaydi. Uning YouTube bilan kashshof ishi odamlarning video kontenti orqali bogʻlanish, almashish va muloqot qilish usullarini oʻzgartirdi. Uning merosi tadbirkorlar va kontent yaratuvchilarning kelajak avlodlarini ilhomlantirib, raqamli landshaftga taʼsir qilishda davom etmoqda.

## Manbalar
Bucyrus MT6300AC

**Bucyrus MT6300AC** – bu Amerika Qoʻshma Shtatlarida Bucyrus International Inc kompaniyasi tomonidan ishlab chiqilgan va ishlab chiqarilgan avtomagistraldan tashqari, ultra sinfli, ikki o'qli, dizel/AC elektr quvvatli yuk mashinasi. MT6300AC Bucyrus eng katta yuk koʻtarish qobiliyatiga ega yuk mashinasi boʻlib, dunyodagi eng katta yuk tashish mashinasi nomi bilan tanilgan, Yuk kutarish quvvati 400 tonna (oʻrtacha 363 t). Eng yaqin analoglari Liebherr T 282B, Caterpillar 797F boʻlib, bir xil ogʻirlikni koʻtara oladi. BelAZ 75710 450 tonna yuk koʻtarish quvvatiga ega.

2010-yil 19-fevralda Bucyrus International Inc kompaniyasi Terex korporatsiyasining togʻ-kon uskunalari boʻlinmasini sotib olgach, Terex Unit Rig MT6300AC modeli Bucyrus MT6300AC nomi bilan qayta brendlanadi.

2011-yil 8-iyulda Bucyrus, Caterpillar boʻlinmasiga aylanadi. Va Bucyrus AC liniyasi, Caterpillar’s UnitRig liniyasi sifatida tanildi.

## Ommaviy debyuti
Terex korporatsiyasining Terex konchilik boʻlimi 2008-yil sentabr oyida MINExpo International koʻrgazmasida Terex Unit Rig MT6300AC qurilmasini debyut qildi. 2008-yil sentabr oyida MINExpo International koʻrgazmasida MT6300AC va Caterpillar 797F taqdim etilishidan oldin Liebherr T02, T02d, Liebherr T02d taqdim etildi. Bu mashinalar 363 t (oʻrtacha 400 t) yuk koʻtarish qobiliyatiga ega yagona yuk kutarish mashinasi edi.

## Re-brending
2010-yil 19-fevralda Bucyrus International Inc kompaniaysi Terex korporatsiyasining togʻ-kon uskunalari boʻlinmasini sotib olgach, Terex Unit Rig MT6300AC brendi Bucyrus MT6300AC nomi bilan qayta brenlandi.

## Quvvati
MT6300AC dizel/AC elektr quvvati bilan ishlaydi. 3750 ot kuchi (2800 kVt) MTU/DDC C3 seriyali, 20V4000 toʻrt taktli dizel dvigateli orqa oʻqning har ikki tomonida joylashgan uch baravar reduktorli elektr motorini quvvat bilan taʼminlaydigan AC elektr alternatorini quvvatlaydi. Toʻliq yuklangan vaznda, MT6300AC maksimal tezligi 40 milya (64 km/soat) ga yetishi mumkin.

## Texnik xususiyatlari

## Yana qarang

* Yuk tashuvchi mashina

## Manbalar

 
## Havolalar

* MT6300AC Electric Drive Truck mahsulot risolasi (PDF) – WebCite arxivi
* Terex MT6300 kon yuk mashinasi – YouTube
* Bucyrus Mining Trucks – Bucyrus International Inc.
Vladimir Rudnev

**Vladimir Ivanovich Rudnev** (1870 – 1951) – rus va sovet psixiatri, psixolog, tibbiyot tarixchisi. Tibbiyot fanlari doktori (1905), professor (1918).

U Kiyev psixiatriya jamiyatining asoschisi, Qozon nevropatologlar va psixiatrlar jamiyatining toʻliq aʼzosi, Odessa rus shifokorlari jamiyatining kotibi edi.

## Hayoti
Vladimir Rudnev 1870-yilda yilda Novocherkasskda ruhoniy oilasida tugʻilgan.

Olti yoshidan u cherkov maktabida, toʻqqiz yoshidan klassik gimnaziyada oʻqidi. 1891-yilda Qozon universitetining tibbiyot fakultetiga oʻqishga kirdi.

1897—1900-yillarda universitetni tugatgandan soʻng, u Kiyev universitetining asab va ruhiy kasalliklar klinikasida ordinator boʻlib ishladi. 1900-yilda Rudnev Odessaga koʻchib oʻtdi va 1910-yilgacha u yerda ishlagan. Rudnev Odessada shahar psixiatriya shifoxonasida ordinator boʻldi. Vladimir ishlash davomida 1905-yilda „Asab va ruhiy kasalliklar bilan bogʻliq titroqlar toʻgʻrisida“ doktorlik dissertatsiyasini himoya qildi.

U tibbiyot tarixiga qiziqqan, Akropol va Gretsiya milliy muzeylarida tarixiy manbalar bilan ishlagan, Misrda (Qohira) tibbiy adabiyotlar va fir’avnlar mumiyolarini, Turkiyada esa Vizantiya tibbiyoti asarlarini oʻrgangan. Avstriya, Germaniya, Italiya, Polsha, Shveytsariyaga oʻquv safarlari uyushtirgan.

1910-yilda Rudnev Odessadan Saratovga koʻchib oʻtdi va u yerda mahalliy psixiatriya shifoxonasining direktori etib tayinlandi. 1914-yilda u asab va ruhiy kasalliklar kafedrasining privatdozenti, 1918-yilda Saratov universiteti tibbiyot tarixi va ensiklopediyasi kafedrasi professori va ayni paytda ijtimoiy fanlar fakultetining sud psixopatologiyasi professori etib tayinlandi.

1924-yilda Vladimir Ivanovich Oʻzbekistonga koʻchib keldi. Oʻzbekistonda Oʻrta Osiyo davlat universiteti tibbiyot fakulteti psixiatriya kafedrasi professori, shu bilan birga universitetning sharq fakultetining sud psixopatologiyasi va defektologiya kafedrasi professori etib saylandi. 1928-yilda Bokuga koʻchib oʻtdi va Ozarbayjon universitetining asab va ruhiy kasalliklar kafedrasi professori etib tayinlandi.

1932-yilda 1939-yilgacha Rudnev akademik nafaqada edi va Gippokrat asarlarini tarjima qildi. 1939-yildan Samarqand tibbiyot institutining psixiatriya kafedrasida ishlagan. 1945—1950-yillarda ushbu institutda tibbiyot tarixi kursidan dars bergan.

1950-yilda nogironligi sababli nafaqaga chiqdi. 1951-yilda Samarqandda vafot etgan.

## Xizmatlari
V. I. Rudnev psixiatriya, psixoanaliz, psixologiya, neyrofiziologiya, nevropatologiya, tibbiyot tarixi, fiziologiya, falsafaning turli muammolarini oʻrgandi. Psixiatriya, nevropatologiya, psixoanaliz, neyrofiziologiya, tibbiyot tarixining turli muammolariga oid 50 dan ortiq maqolalar muallifi.

U psixoanaliz boʻyicha bir qator maqolalar muallifi:

* „Koʻrlar psixologiyasi“ (1910)

## Mukofotlari

* Mehnat Qizil Bayroq ordeni (21.10.1945)
* Oʻzbekiston SSRda xizmat koʻrsatgan fan arbobi (1945).

## Manbalar
IQAir

**IQAir** Shveysariyaning havo sifati texnologiyasi kompaniyasi boʻlib, havoni ifloslantiruvchi moddalardan himoya qilish, havo sifati monitoringi va havoni tozalash vositalarini ishlab chiqishga ixtisoslashgan .IQAir, shuningdek, real vaqt rejimida havo sifati haqida maʼlumot beruvchi AirVisual platformasini boshqaradi. 2020-yil fevral holatiga koʻra, uning butun dunyo boʻylab 500 ga yaqin xodimlari bor, ulardan 150 tasi Xitoyda va uning eng muhim bozorlari Osiyo va Shimoliy Amerikada.
## Manbalar
Golden Boy (mukofot)

**"Golden Boy"** – bu sport jurnalistlari tomonidan Yevropada oʻynagan eng yaxshi yosh futbolchiga beriladigan mukofot boʻlib, ular kalendar yilidagi eng yaxshi sifatlarga ega boʻlgan barcha nomzodlar 21 yoshdan kichik boʻlishi va Yevropaning eng yuqori saviyadagi ligalarida oʻynashi kerak. 2022-yilda bu mukofatni "Barselona" futbolchisi Gavi qoʻlga kiritgan. Asosiy mukofotdan tashqari, qoʻshimcha „Golden Boy Web“ mukofoti ham boʻlib u ijtimoiy tarmoq foydalanuvchilar tomonidan berilgan ovozga qarab aniqlanadi.

## Tanlash
Birinchi marta bu mukofot Italiyaning *[[Tuttosport]]* sport gazetasi tomonidan 2003-yilda taʼsis etilgan. Ovoz berishda ishtirok etuvchi gazetalar qatoriga *[[Bild]]* (Germaniya), *[[Blick]]* (Shveysariya), *[[Bola|A Bola]]* (Portugaliya), *[[L’Équipe|l'Équipe]]* (Fransiya), *[[France Football jurnali|France Football]]* (Fransiya), *[[Marca]]* (Ispaniya), *[[El Mundo Deportivo (gazeta)|Mundo Deportivo]]* (Ispaniya), *[[Ta Nea]]* (Gretsiya), *[[Sport Express]]* (Rossiya), *[[De Telegraaf]]* (Niderlandiya) va *[[The Times]]* (Biritanya)lar kiradi. Har bir ovoz beruvchi hakamlar hay’ati aʼzosi oʻzi munosib deb bilgan beshta oʻyinchini tanlashi mumkin. Har bir ovoz beruvhci hakamlar hay’ati aʼzosi oʻzi eng munosib deb bilgan oʻyinchilarga 10 ball, ikkinchi oʻyinchi uchun 7, uchinchi oʻyinchi uchinchi 3, toʻrtinchi va beshinchi oʻyinchilar uchun 1 ball berishlari mumkin. Shu tariqa mavsum davomida oʻzini hamma tomonlama yaxshi koʻrsatgan yosh futbolchilar nufuzli nashir jurnalislari tomonidan „Golden boy“ yani tilla bola maqomini qoʻlga kiritishi mumkin. 2021 hamda 2022-yillarda Barselonaning ikki yosh futbolchilari Pedri hamda Gavilar bu sovringa ega chiqishdi.

## Gʻoliblar

## Pozitsiya boʻyicha qoʻlga kiritilgan mukofotlar

## Millatlar tomonidan qoʻlga kiritilgan mukofotlar

## Klub tomonidan qoʻlga kiritilgan mukofotlar
Yilni **qalin qilib** yozilgan yillarda boshqa klubda ham boʻlgan futbolchi nazarda tutilgan.

## Yana qarang

* Bravo mukofoti
* Kopa kubogi
* "Oltin toʻp"

## Manbalar
BelAZ 75710

**BelAZ 75710** – BelAZ tomonidan Belorussiyada ishlab chiqarilgan ultra klass yuk mashinasi 2013-yil holatiga koʻra, u dunyodagi eng katta yuk koʻtaruvchi yuk mashinasi.

## Dizayni
BelAZ 75710 – anʼanaviy ikki oʻqli oʻrnatishga ega, ammo gʻildiraklar 1950-yillardagi International Payhauler 350 ga taqlid qilib, o'qga ikki barobar koʻtarilgan. Shu sababli, unga ikkita 59/80R63 shina quyilgan. Shuningdek, u to'rt g'ildirakli va to'rt g'ildirakli gidravlik boshqaruvga ega, bu gʻayrioddiy texnika. Uning burilish radiusi taxminan 31 m (102 ft) ga teng.

75710 oʻrtacha 450 tonna (440 – 500 tonna) yuk koʻtarish qobiliyatiga ega. Yuksiz ogʻirligi 360 tonna (350 – 400 tonna) u BelAZning oldingi eng yirik modeli boʻlgan 7560 dan ancha ogʻirroq boʻlib, uning ogʻirligi yuksiz boʻlganda 240 tonna (240 – 260 tonna) boʻlgan. Mashinaning uzuznligi 20,6 m (67 ft 7 dyuym), balandligi 8,16 m (26 ft 9 1⁄4 dyuym) va kengligi 9,87 m (32 ft 4 5⁄8 dyuym).

Bitta dvigatel oʻrniga, Siemens MMT 600 haydovchi tizimi ikkita MTU 65 litr (4000 kub dyuym) quvvatga ega. 16 silindrli to'rt taktli dizel dvigatellari, har biri 2300 ot kuchi (1700 kVt). Ular ikkita AC alternatoriga va toʻrtta AC tortish motoriga (har bir oʻqda ikkitadan) ulangan. Yoqilgʻi sarfi (kompaniya maʼlumotlariga koʻra) 198 g/kVt/soat (55 g/MJ), sigʻimdan kamroq yuk koʻtarsa, faqat bittasida ishlash imkoniyati bilan. Talab qilingan maksimal tezligi – 64 km/soat (40 m/soat) va tejamkorlik uchun maksimal tezligi (toʻliq yuklanganda va 10% gradientda) 40 km/soat (25 m/soat) ni tashkil qiladi.

## Loyiha tarixi
BelAZ 75710 ni 3-sonli Soligorsk qurilish tresti tomonidan qurilgan yangi ob’ektda ishlab chiqariladi. Umuman olganda, BelAZ umumiy ishlab chiqarish quvvatini oshirish uchun 954 mln dollar sarmoya kiritdi.

Ilgari dunyodagi eng katta yuk mashinalari Bucyrus MT6300AC, Liebherr T 282B va Caterpillar 797F ultra-sinf yuk mashinalari boʻlib, yuk koʻtarish quvvati 400 tonna (oʻrtacha 360 t) boʻlgan.

## Texnik xususiyatlari

## Manbalar

## Havolalar

* Spetsifikatsiya varaqasi
* 75710 seriyali bosh sahifa 
* Beloruskiy monstr udivil mir! Kak ustroen Belaz 75710 (ruscha)
Arsaxiya prezidentlik saylovi (2023)

Tan olinmagan **Arsax Respublikasida navbatdan tashqari bilvosita prezidentlik saylovlari** 2023-yil 9-sentyabrda boʻlib oʻtdi. Saylovga qadar Milliy Assambleya Prezidenti prezident vazifasini bajardi. Yagona nomzod Samvel Shahramanyan mavjud 23 deputatlar tomonidan 22-1 nisbatdagi ovoz bilan saylandi. Bir qancha davlatlar va millatlararo tashkilotlar, jumladan Yevropa Kengashi va Yevropa Ittifoqi saylovlarni noqonuniy deb eʼlon qildi. Oʻzbekiston Respublikasi Tashqi ishlar vazirligi ham oʻtkazilgan saylovlar tan olinmasligini maʼlum qildi.

## Manbalar
Ryan King (Kanada futboli)

**Ryan King** (1988-yil 21-aprel sanasida tugʻilgan) – Kanada futbol ligasining (CFL) Edmonton Eskimos jamoasida sakkiz mavsum oʻynagan sobiq kanadalik futbolchi.

## Ilk faoliyati
King 2001-2003-yillar oraligʻida Bev Facey Falcons oʻrta maktab jamoasida futbol oʻynagan. Bu vaqt ichida u Falcons jamoasi bilan 1 chi darajali shahar chempionligini qoʻlga kiritadi. 2004 −2007-yillar oraligʻida esa King Kanada oʻsmirlar futbol ligasida (CJFL) Edmonton Wildcats jamoasida himoyachi sifatida oʻynashni boshlaydi. Bu jamoada King 169 ta toʻp oʻtkazdi va CJFL yilning eng yaxshi himoyachisi deb topildi.

## Kollejdagi faoliyati
2008-yildan 2010-yilgacha boʻlgan vaqt oraligʻda King Sent-Mery’s Huskies jamoasi uchun himoyachi sifatida kollejda futbol oʻynagan. 2009-yilda Atlantic University Sport (AUS) futbol yulduzi deb topilgan va 2009 −2010-yillarda jamoa sardorligini egallagan 2010-yil davomida King 114 ta toʻp urish boʻyicha maktab rekortchisiga aylangan. MDH tomonidan oʻrnatilgan, malum bir qoidasi tufayli King Sent-Mery’sdagi oxirgi yilgi kollej futbolini oʻynay olmadi.

## Professional faoliyati
Teylor Inglis Edmonton Eskimoslar safidan nafaqaga chiqqanida keyin, Kingdan uning oʻrnida qolishni soʻraydi soʻradi. King va Inglis ilgari CJFLning Edmonton Wildcatsda jamoadosh boʻlishgan. King Eskimoslar tomonidan 2012-yilgi CFL loyihasining beshinchi bosqichida 38 chi umumiy tanlov bilan tanlangan. Yigʻindagi oʻrin uchun bir nechta boshqa oʻyinchilar bilan raqobatlashganidan soʻng, King 2012-yilgi mavsum uchun boshlangʻich qadamini tashlaydi. Yangi mavsumida King 15 ta oʻyinda 7 ta maxsus jamoa bilan oʻyin olib bordi va bitta magʻlubiyatga uchraydi. 13-oktabr kuni Eskimoslarning 16-hafta doirasida utkazilgan Saskachewan Roughridersga qarshi oʻyinda King yelkasidan jarohat oladi va yangi mavsumni yakunlash uchun toʻqqizta oʻyinni utkazib yuborishga majbur boʻladi. 2013-yilda esa oʻzining boshlangʻich pozitsiyasiga qaytadi va sakkizta maxsus jamoalar oʻyinini oʻtkazadi.

King 2014-yil 17-aprelda Eskimoslar bilan tuzgan shartnomani 2015-yilgi mavsum oxirigacha uzaytiradi. 2014-yilda toʻqqizta maxsus guruh bilan oʻtgan mashiqlarni yakunladi. Mavsumdan keyingiikkita oʻyinda ham maydonga tushdi. King 2021-yil 13-aprelda futbolchilik faoliyatini yakunlashini eʼlon qildi.

## Murabbiylik faoliyati
2014-yilda King „Edmonton Wildcats“ga murabbiylik boʻlib keladi, shu tariqa havaskor futbol murabbiylik faoliyatini boshlaydi. U himoyachilar bilan ishlaydigan murabbiy boʻlib, birinchi navbatda jamoaning himoyachilari bilan ishlagan.

## Mukofot va sovrinlar
King 2018-yilda Tom Pate Memorial mukofoti sovrindori boʻladi.

## Manbalar
Richard E. Stearns

** Richard Edwin Stearns** yoki *Richard E. Stearns * (1936-yil 5-iyulda tugʻilgan, Kolduel, Nyu-Jersi, AQSh), amerikalik matematik va kompyuter olimi va amerikalik kompyuter olimi Juris Hartmanis bilan 1993-yilda A. M. Turing mukofoti, informatika sohasidagi eng yuqori mukofot. Stearns va Hartmanis oʻzlarining „hisoblash murakkabligi nazariyasi sohasi uchun asoslarni yaratgan muhim maqolalari“ uchun taqdirlandi.

## Hayoti va ish faoliyati
Richard Edwin Stearns Karleton kollejida matematika boʻyicha bakalavr darajasini (1958) va Prinston universitetida matematika boʻyicha doktorlik darajasini (1961) oldi. Keyin Stearns, General Electric kompaniyasida ishladi (1961–78) akademiyaga qaytib,Nyu-York shtati universiteti (SUNY) Albani universitetida lavozimga qaytdi. U 1978-yildan 2000-yilgacha oʻsha maktabda dars bergan, keyin faxriy professor boʻlgan.
Doktor Richard Stearns, Virjiniya universitetining Biokomplekslik instituti va tashabbusi bilan taniqli institut professori. U kompyuter fanining turli sohalariga, jumladan, hisoblash nazariyasi, rasmiy tillar, kompilyatorlar, algoritmlar tahlili, maʼlumotlar bazasi tizimlari va oʻyinlar nazariyasiga kashshof hissa qoʻshgan.
Stearns va Hartmanis tomonidan Amerika matematika jamiyatining tranzaksiyalarida nashr etilgan „Algoritmlarning hisoblash murakkabligi toʻgʻrisida“ (1965-yil may)ida hisoblash murakkabligining aniq oʻlchovini oʻrnatdi va murakkablik sinflari nazariyasini ishlab chiqdi. Murakkablik nazariyasiga hissa qoʻshdi.
Doktor Stearns bir qancha institutlarda, jumladan Quddusdagi Ibroniy universitetida qoʻshimcha ilmiy tayinlovlarni oʻtkazdi va Troydagi Rensselaer politexnika instituti, Nyu-Yorkda ham. U oʻz kasbiy faoliyatini 1961-yilda boshlagan va 17 yilni Nyu-Yorkning Schenektadi shahrida joylashgan, hozirda GE Global Research nomi bilan tanilgan General Electric tadqiqot laboratoriyasida oʻtkazgan.
Stearns, Hartmanis bilan birga ketma-ket mashinalarning algebraik tuzilish nazariyasi (1966) va SUNY kompyuter fanlari professorlari Filipp M. Lyuis va Daniel J. Rozenkrants bilan tuzuvchi dizayn nazariyasi (1976) yozgan.

Richard Edwin Stearns, uylangan va ikkita voyaga yetgan farzandi bor.

## Ilmiy qiziqishlari
Hisoblash murakkabligi, Avtomatlar nazariyasi, Algoritmlar tahlili, Diskret dinamik tizimlar, Oʻyin nazariyasi.

## Mukofotlari
* 1993-yil – Juris Hartmanis bilan „hisoblash murakkabligi nazariyasiga asos boʻlgan muhim ishlari uchun“ Turing mukofoti.
* 1994-yil Hisoblash mashinalari assotsiatsiyasi (ACM) aʼzosi.
* 1994-yil Nyu-York davlat universitetining taniqli professori.
* 1972-1988-yillarda SIAM Journal on Computing muharriri yordamchisi.

## Manba
Louis Partridge

**Luius Patrik Jeyms Partridge** (2003 yil 3 iyunda tugʻilgan) – u ingliz aktyori hisoblanadi. U Netflix filmlaridagi *[[Enola Holmes|"Enola Xolms"]]* (2020) va *"Enola Xolms 2"* (2022), va " *Pistol* " (2022) mini-serialidagi Sid Vicious roli orqali ommaga mashhur bo'ldi.
## Hayoti
Partridge 2003-yil 3-iyunda Londonning Vashington shahrida tugʻilgan. U o'z onasi qaramog'ida o'sib ulg'aydi. Uning bir katta opasi va bir singlisi bor. 

Keyinchalik Partridge Dulvich tayyorgarlik maktabida tahsil oldi. U Alleyn nomli o'rta maktabda o'qidi va u yerda Tayson uyi nomli guruhda a'zo edi. U 2021-yilda fransuz, ingliz tillarida va shuningdek, kinoshunoslik boʻyicha oʻzining A darajalarini muvaffaqqiyatli tamomlagan.

## Karyera
James Partridge 2014 yilda *"Suv ostida"* qisqa metrajli filmida aktyorlik debyutini qilgan. Partridge Tvikenham stadionida boʻlib oʻtgan Uelsga qarshi regbi boʻyicha Jahon kubogi 2015 oʻyinida ishtirok etgan. 

Partridge dastlab *Paddington 2 filmida ommaga ko'rinish berdi.* U *[[Enola Holmes|Enola Xolmsda]]* Millie Bobbi Braun va Genri Kavill bilan birga Tukesberg rolini oʻynaganida yanada mashhurlikka erishishga muvaffaq bo'ldi. U filmning 2022 yilgi seriyasida ayni shu rolni takrorladi. 2019-yilda u dunyoga mashhur bo'lgan Piter Pan rolini oʻynagan.

### KINOLAR
Didar Durdyýew

**Didar Gurbangeldiyevich Durdyyev** (; 1993-yil 16-iyul, Bolqonobod) – Turkmanistonning professional futbolchisi, FC Ahal klubi va Turkmaniston milliy futbol jamoasida hujumchi sifatida oʻynaydi.

## Biografiya
U Ashxobodning Olimp futbol maktabida futboldan taʼlim olgan. Didar shuningdek, Turkmaniston davlat iqtisodiyot va boshqaruv institutida ham taʼlim olgan. Didar Durdyevning otasi Gurbangeldi ham turkmanistonlik sobiq futbolchi, milliy terma jamoada oʻynagan.

## Klub faoliyati
U oʻz faoliyatini 2012-yilda „Ahal“ futbol klubida boshlagan. Dastlabki masvumining oʻzida Turkmaniston chempionatining uchinchi toʻpurari boʻlgan (14 gol).

2014-yilda „Oltin Asir“ jamoasi bilan Yoqar Ligada oltin medalni qoʻlga kiritgan va musoboqada ikkinchi toʻpurar boʻlgan (26 gol). 2015-yilning fevral oyida u „Oltin Asir“ jamoasi tarkibidagi soʻnggi oʻyinini OFK kubogida „Al-Saqr“ jamoasiga qarshi oʻtkazdi.

2015-yilning mart oyidan „Xazyna“ klubi shartnoma imzoladi.

2020-yil yanvar oyida Durdyev Qozogʻiston birinchi divizioni „Aktobe“ klubida qishki sinov mashgʻulotlarida qatnashdi.

2020-yilning mart oyida u Oʻzbekistonning „Mashʼal Muborak“ klubi bilan shartnoma imzoladi. 2020-yil 7-mart kuni Durdiyev Oʻzbekiston Superligasida „Bunyodkor“ ga qarshi oʻyinda (1:0) debyut qildi. 2020-yil avgust oyida klubni tark etadi.

2021-yil mart oyida Durdyyev „Ahal“ klubiga qaytdi.

Durdyevning Turkmaniston Yokari ligasida masvum davomida 27 ta goli bialn 2022 yilgi chempionat toʻpurari sifatida yakunladi. Buning natijasida Durdyevning jamoasi „Ahal“ klubi tarixda birinchi marta Turkmaniston chempionligini qoʻlga kiritdi.

## Milliy terma jamoa
2013-yilgi Mustaqil Davlatlar Hamdoʻstligi kubogida Turkmaniston U 22 terma jamoasida oʻynagan.

Durdiyev 2012-yil OFK Chaqiruv kubogida kattalar terma jamoasidagi debyutini oʻtkazdi. 2014-yilgi OFK Chaqiruv kubogida Laosga qarshi oʻyinda 5:1 hisobida gʻalaba qozongan holda ikkita gol urdi.

## Yutuqlar
**Ahal FK**

* Turkmaniston Yokari ligasi : 2022
* Turkmaniston kubogi : 2022

### Mamlakat

* **[[OFK Chaqiruv kubogi]]**: Ikkinchi oʻrin (1): 2012

## Manbalar

## Havolalar

* 
* Didar Durdyýew at GSA
Stanislav Kulinchenko

**Stanislav Vladimirovich Kulinchenko** (1971-yil 19-aprelda tugʻilgan, Krasnogvardeyskaya, Samarqand viloyati, Oʻzbekiston) – rossiyalik gandbolchi, Rossiyada xizmat koʻrsatgan sport ustasi, Olimpiada chempioni (2000). Hozirda u „Kuban“ (Krasnodar) ayollar gandbol klubi direktori.

## Biografiyasi
Stanislav Vladimirovich Kulinchenko 1971-yil 19-aprelda O‘zbekiston SSR Samarqand viloyati, Krasnogvardeyskoye qishlog‘ida tug‘ilgan. Ural davlat jismoniy tarbiya universitetini tamomlagan. U Polet (Chelyabinsk), Selye Pivovarna (Sloveniya), SKIF (Krasnodar), HC EMPOR (Rostok), TSG Bielefeld (ikkalasi Germaniya), Zagreb (Xorvatiya), Selje (Sloveniya), Magdeburg (Germaniya) HONDA Suzuka (Yaponiya), Superfund Hard (Avstriya) klublarida oʻynagan.

1990-yilgi oʻsmirlar oʻrtasidagi jahon chempionatining bronza medali sovrindori (ushbu turnirda chempionatning eng yaxshi gandbolchisi deb topilgan). 1992-yilda Rossiya terma jamoasiga kelib qoʻshilgan. 1997-yil jahon chempioni boʻlgan. 2000-yil Sidneydagi Yozgi Olimpiada oʻyinlari chempioni. 1999-yilgi jahon chempionati kumush medali sohibi, 1996-yilgi Yevropa chempioni va 1994-yilgi Yevropa chempionatining kumush medali sovrindori. 1999-yilgi Superkubok sohibi (Germaniya), 2000-yil Xorvatiya chempioni, 2000-yil Xorvatiya kubogi sohibi, 2001-yil Sloveniya chempioni, 2001-yil Sloveniya kubogi sohibi, 2002—2004-yillarda Yaponiya gandboll chempionatining 3 karra chempioni, 2005-yil Avstriya kubogi sohibi. 

Stanislav Kulinchenko bir muddat Rossiya erkaklar terma jamoasi murabbiylar shtabida va FGR sport direktori lavozimida ishlagan. 2022-yildan boshlab Krasnodar shahridagi 9-sonli sport maktabining direktori.

## Oilasi
Stanislav Kulinchenkoning xotini Vladi Vainomis mashhur estoniyalik voleybolchi. Artyom ismli oʻgli va Masha, Katya ismli qizlari bor.

## Mukofotlari

* Doʻstlik ordeni (2000)

## Manbalar

## Adabiyotlar
* Кулинченко Станислав Владимирович // Большая олимпийская энциклопедия: В 2 т. / Автор-составитель В. Л. Штейнбах. — М.: Олимпия Пресс, 2006.
Nilay Kartaltepe (basketbolchi)

**Nilay Kartaltepe**(1979-yil 13-yanvarda Istanbul, Bakırkoʻyda tugʻilgan) — sobiq turkiyalik professional basketbolchi, butun faoliyati davomida Turkiya Basketbol Superligasida bir qator jamoalarda oʻynagan. Oʻyinchi sifatida nafaqaga chiqqanidan soʻng, u Turkiya Basketbol Federatsiyasi Ayollar terma jamoalari direktori etib tayinlandi. Bu ayol basketbol oʻynagan paytlarida hech kim tenglasha olmas edi.

## Xalqaro martabasi
U 2005-yilda Ispaniyaning Almeriya shahrida boʻlib, oʻtgan Oʻrta yer dengizi oʻyinlarida oltin medal va Polshada EuroBasket 2011-yilda kumush medalini qoʻlga kiritgan terma jamoa aʼzosi boʻlgan edi.

## Yutuqlar

* **Turkiya ayollar basketbol ligasi**
** **Gʻoliblar (4):** 2002, 2004, 2006, 2007
** **Ikkinchi oʻrin (1):** 2010 yil
* **Turkiya kubogi**
** **Gʻoliblar (5):** 2004, 2005, 2006, 2007, 2010
* **Turkiya prezidenti kubogi**
** **Gʻoliblar (3):** 2004, 2005, 2007

## Shaxsiy hayoti
Nilay Kartaltepe 2010-yildan beri sobiq milliy voleybolchi boʻlmish, Jengizhan Kartaltepe bilan turmush qurganligi bizga maʼlum.

## Havolalar
* Profil: tbf.org.tr
* Eurobasket Women 2009 da oʻyinchi profili

## Manbalar
Semyon Zlotnikov

**Semyon Isaakovich Zlotnikov** (1945-yil 18-sentyabr, Samarqand, Oʻzbekiston SSR, SSSR) – dramaturg, rejissyor, ssenariynavis.

## Biografiyasi
Semyon Isaakovich Zlotnikov 1945-yil 18-sentyabr kuni Oʻzbekiston SSRga qarashli boʻlgan Samarqand viloyatida tugʻiladi. Samarqandda oʻrta taʼlimni olgach, 1960-yil Toshkent davlat universitetining rus filologiyasi fakultetiga qabul qilinadi. 1964-yil universitetni muvaffaqiyatli bitiradi.

Semyon Zlotnikov 1969-yildan Toshkent shahridagi gazeta nashriyotlarida ishlashni boshlaydi. Semyon Zlotnikov 1971-yil Toshkentdan Leningradga koʻchib bordi. 1972-yildan 1984-yilgacha Leningradda, 1984-yildan 1986-yilgacha Moskvadagi turli nashriyotlarda ishlagan. Semyon Zlotnikovning ilk pyesalari („Antoninaning taqdiri“, „Hammasi yaxshi boʻladi“) 1977-yili Leningrad davlat teatrida sahnalashtiriladi. Keyingi pyesalari esa 1978-yil esa Moskvadagi „Ermitaj“ teatrida, „Taganka“ teatrida, „Pushkin“ teatrlarida sahnalashtirilgan. Semyon Zlotnikovning pyesalari 15 dan ortiq davlatlarda sahnalashtirilgan: Polsha, Germaniya, Fransiya, Norvegiya, Daniya, Shveysariya, Yaponiya, Isroil, Bolgariya, Avstriya, AQSH, Avstraliya va boshqa davlatlar. Hozirda Semyon Zlotnikov Isroilda istiqomat qiladi hamda „Kovcheg“ teatrida faoliyat yuritadi.

## Pyesalari
Semyon Zlotnikovning pyesalari turli yillarda, turli teatrlarda sahnalashtirildi. 1976-yili „Antoninaning taqdiri“, 1977-yili „Hammasi yaxshi boʻladi“, 1978-yili „Sahnadagi favvora“, 1980-yili „Jamoa“, 1981-yili „Gʻoyib boʻlishdan keyingi 4 kun“, 1986-yili „Gʻalati hayot“, 1993-yil „Mutantlar“, 1994-yil „Yolgʻizlar ishqi“, 2001-yili „Ivan va Sara“, 2004-yili „Hayot chizigʻi“, 2017-yili „Auksion“ hamda 2020-yili „Soʻnggi parvoz“ nomli pyesalari dunyoning turli joylarida sahnalashtirilgan.

## Filmlari
Semyon Zlotnikov gʻoyasi va rejissyorligida bir qancha kinofilmlarni suratga oldi:
* Fomenko qayerga gʻoyib boʻldi?
* Mutantlar
* Xatboshi
* Hammasi yaxshi boʻladi, xuddi siz xohlaganingizdek

## Manbalar
Nokia Lumia 720

**Nokia Lumia 720** Nokia tomonidan ishlab chiqarilgan Windows Phone 8 qurilmasi. Bu haqda 2013 yilgi Mobile World Congressda eʼlon qilingan.

## Apparat taʼminoti
Telefon orqa tomonida bir qator „Shells“ lar mavjud boʻlib, bu foydalanuvchilarga telefonnni oʻzlari istaganday oʻzgartirish imkonini beradi, shuningdek, simsiz zaryadlash (alohida aksessuar sifatida qoʻshiladi) kabi funksionalliklarni ham qoʻshish imkoniyatini beradi. Shuningdek qurilmaning orqa qobigʻini ham osongina almashtirilish mumkin. Yordamchi tugmalari (tovush balandligi, quvvat va maxsus kamera tugmasi) oʻng tomonda joylashgan boʻlib, qurilma tepasida 3,5 mm audio jek va uning tagida Micro-USB porti oʻrnatilgan.

Qalinligi 9 mm boʻlgan Nokia Lumia 720 chiqarilgan paytida Nokia tomonidan ishlab chiqarilgan eng ingichka va bir korpusli polikarbonat qobiqli smartfonlardan biri boʻlgan.

### Ekran

4,3 dyuymli WVGA displeyining oʻlchamlari 800 x 480 piksel va tomonlarining nisbati 15:9.

Boshqa xususiyatlari:

* Tashqarida ekran yoqrinroq koʻrinishi uchun ClearBlack funksiyasi.
* Qoʻlqop, tirnoq bilan ham oson foydalanish uchun SuperSensitive sensor displey.
* Ekran Corning® Gorilla® Glass 2 shishasi bilan himoyalangan.

### Batareya va zaryadlash
Qoʻshimcha aksessuarlar yordamida simsiz zaryadlashni ham qoʻllab-quvvatlaydi. Bundan tashqari, odatdagi simli quvvat adapteri yoki USB kabeli yordamida ham zaryadlanishi mumkin.

Telefon 2000 mAh sigʻimga ega batareyadan foydalanadi va shuning uchun ham qurilmaning ishlash davomiyligi Lumia 920 modelidagi telefonlar bilan deyarli bir xil.

## Dasturiy taʼminot
Bu telefon Nokia Maps ning oʻrniga Here Maps, Here Transit va HERE Drive kabi navigatsiya servislariga ega boʻlgan HereSuit toʻplami bilan birga kelgan birinchi Nokia telefonidir, ammo boshqa Lumia qurilmalaridan farqli ravishda HERE Drive+ dasturiy toʻplami mavjud emas.

Lumia 720 modeli ham HTC 8X, Samsung Ativ S va Huawei Ascend W1 kabi boshqa Windows Phone 8 telefonlaridan ajralib turadigan Nokianing eksklyuziv dastur va ilovalarini oʻz ichiga oladi.

2014-yil aprel oyida eʼlon qilingan Windows Phonening soʻnggi modeli Lumia Cyan Windows Phone 8.1 ni oʻz ichiga olgan va oʻsha yilning oxirida butun dunyo boʻylab chiqarila boshlangan.

2015-yil yanvar oyida Microsoft Nokia 720 uchun Lumia Denim dasturiy yangilanishni chiqardi. Yangilanish qurilmadagi xatolarni tuzatdi va telefonga yangi xususiyatlar qoʻshdi.

## Yana qarang

* Microsoft Lumia

## Manbalar

*
Kemeron Bright

**Cameron Bright** (**Cameron Douglas Crigger**; 1993-yil 26-yanvarda tug'ilgan)  kanadalik aktyor. U *“The Butterfly Effect”*, *“Godsend”*, *“Birth*”, *“Running Scared”*, *“Ultraviolet”*, *[[Gʻaroyib odamlar: Soʻnggi intiqom|“X-Men: The Last Stand”]]*, *“Thank You for Smoking” filmlarida* va *[[Twilight (filmlar seriyasi)|“Twilight saga”]]* filmining uchta qismida suratga tushgan.

## Shaxsiy hayoti va karyerasi
Bright Britaniya Kolumbiyasining Viktoriya shahrida Anne Bright va James Kriggerning o'g'li bo'lib tug'ilgan. Unga otasi tomonidan bobosi sharafiga "Douglas" ism qo'yilgan. Uning birinchi aktyorlik ishi Telus uchun reklama roligida bo'ldi, u tez orada *"Higher Ground"* teleserialida mehmon paydo bo'ldi. U televideniye uchun yaratilgan filmlarda bir nechta kichik rollarda paydo bo'ldi va rollari uchun "Cameron Crigger" sifatida e'tirof etildi (2000-yildagi *"The Christmas Secret"* telefilmidan *"Night Visions"* epizodiga qadar).

*"Butterfly Effect"* filmidagi yordamchi qismdan so'ng, Brightning birinchi asosiy roli Robert De Niro bilan birgalikda qo'rqinchli "*Godsend"* filmida edi; film 2004-yil aprel oyida aralash sharhlar uchun chiqarildi. O'zining navbatdagi *"Birt"* filmida u o'zini ayolning (Nicole Kidman) vafot etgan erining reenkarnatsiyasi deb da'vo qiladigan o'n yoshli bolani o'ynadi. Filmdagi ikkita sahna bahs-munozaralarga sabab bo'ldi va ommaviy axborot vositalari e'tiborini Brightga qaratdi. Bir sahnada Yorqin va Kidmanning qahramonlari o'pishadi; ikkinchisida esa ikkalasi vannani birgalikda ishlatishadi. Aktyorlar cho'milish sahnalarida och sarg'ish rangli mayo kiyib yurishgan va ular hech qachon yalang'och qilmagan yoki vannadagi sahnada bir xonada birga suratga olinmagan, garchi bu avvaliga hammaga ma'lum bo'lmagan.

Bright 2006-yilda chiqarilgan bir nechta Hollywood filmlarida, jumladan *"Thank You for Smoking"*, *"Ultraviolet"* va *"Running Scared"* nomli jangovar trillerda rol ijro etgan.

U *[[Gʻaroyib odamlar: Soʻnggi intiqom|"X-Men: The Last Stand"]]* filmida rol o'ynagan, u yerda mutant antikorga ega bo'lgan mutant Leech rolini o'ynagan. U *The 4400* epizodida (bo'lim: "List of The 4400 episodes") o'rta maktab o'quvchisi Graham Holt sifatida paydo bo'ldi, u o'ziga Promicin in'ektsiyasidan keyin qobiliyatni rivojlantiradi. U bir nechta filmlarda insoniyatga shifo uchun boshlovchi rolini o'ynagan.

Yorqin Volturi vampiri Alec, Janening egizak ukasi Dakota Fanning rolini o'ynaydi, "*Twilight*" haqidagi "*[[The Twilight Saga: New Moon|New Moon"]]* (2009), "*[[The Twilight Saga: Eclipse|Eclipse]]*" (2010) va *[[The Twilight Saga: Breaking Dawn – Part 2|"Breaking Dawn - Part 2]]*" (2012) filmlarida.

## Manbalar

## Havolalar

*
Xudo hofiz

**Xudo hofiz** (, Pushtun: خداۍ حافظ (khuday hafiz),  (*Khoda Hafej*),  (*Xudā Hāfiz*),  , kurdcha: , ) — fors tilidagi „Xodafez“ soʻzining qisqartirilgan shakli boʻlib, Eron, Afgʻoniston va Hindiston yarim orolida, shuningdek, oz miqdorda boʻlishiga qaramay, Ozarbayjon, Iroq hamda Kurdistonda foydalanib kelinayotgan forsiy jumla. Bu jumla xayrlashuv jarayonida xayrli tilak sifatida qoʻllanib kelinadi. Tilak Eronda yashovchi musulmonlardan tashqari musulmon boʻlmagan Janubiy Osiyo aholisi hamda xristianlar tomonidan ham keng foydalaniladi. 
## Maʼnosi
Jumlaning tarjimasi „Xudo panohida boʻl“dir. Jumladagi fors tilidagi xudo va arab tilidagi hofiz „asrovchi, qoʻriqlovchi“ kabi maʼnolarda keladi. Ushbu ibora fors/pushtun tilidan olingan boʻlib, keyinchalik ozarbayjon, kurd, sindhi, urdu, hind, bengal, panjob va boshqa tillarga oʻtgan.  

Hofiz soʻzi Qurʼonda 40 maratoba ishlatilgan boʻlib, ularning 13 tasi toʻgʻridan-toʻgʻri Ollohga, 4 tasi farishtalarga, 6 tasi paygʻambarlarga, 2 tasi *Lavhi mahfuz* nomli kitobga va qolganlari insonlarga nisbatan ishlatilgan. Shuningdek, turli hadislarda ham Xudo hofiz iborasi orqali Ollohga, farishtalarga va insonlarga nisbat berilgan.  

## Romanizatsiyasi
Transliteratsiyasi turli tillarda Khudā Hāfiz, Khudā Hāfez ve Khodā Hāfiz shaklida olinishi ham mumkin. 

## Aytilish shakllari
Pokiston va Bangladesh kabi hududlarning islomlashuvi jarayonida fors tilidan koʻra koʻproq Qurʼon tili boʻlgan arab tilining oʻrni muhim ahamiyat kasb etganligi tufayli *Allah Hafiz* tarzida aytiladi. 

## Manbalar

## Havolalar
* The Milli Gazette: Khuda Hafiz versus Allah Hafiz: a critique by Mahfuzur Rahman
* Daily Times: Khuda Hafiz ka Allah hee Hafiz by Ejaz Haider
Simay Karaman (basketbolchi)

**Safiye Simay Karaman** (1991–yil 11-martda tugʻilgan) – turkiyalik professional basketbolchilardan biri hisoblanadi. U Turkiya ayollar milliy basketbol jamoasi aʼzosi hisoblanadi.

## Shaxsiy hayoti
Safiye Simay Karaman 19910–yil 11-martda Turkiyaning Istanbul viloyati Bakırkoʻy tumanida tavallud topgan.

2017–yil 5-iyunda u Galatasaroy erkaklar basketbol jamoasi sardori Göksenin Koksal bilan unashtiriladi. Sakkiz yillik birgalikdan keyin er-xotin 2018–yil 7-iyulda turmush qurishadi hamda ular 2020–yil 26-mart kuni u Ayaz ismli oʻgʻil koʻrishadi.

## Sport karyerasi

## Klubi
Karaman yetti yoshida Galatasaroyda basketbol oʻynashni boshlagan. Keyin u Istanbul universiteti SK yoshlar, oʻsmirlar va ayollar jamoalarida oʻynagan. 2011 va 2013–yillar oraligʻida u „Orduspor“ safida Turkiya ayollar basketboli ikkinchi ligasida (TKB2L) uch mavsum yaʼni 81 marta oʻynagan. Unga oʻn yildan ortiq vaqt davomida Alper Durur murabbiylik qilgan. 2014–2015–yilgi mavsumda u Turkiya ayollar basketbol ligasining (TKBL) yangi „Basketbolu Geliştirme Derneği“ (BGD) jamoasida oʻynagan. U 2015–2016–yilgi Ayollar Basketbol Superligasi (TKBSL) mavsumini BGD jamoasi bilan boshlagan, ammo 2015–yilning noyabr oyi oxiriga kelib, Turkiya ligasida oʻynaydigan Shimoliy Kiprning Yaqin Doğu universiteti jamoasiga oʻtgan. Shundan soʻng 2016–2017–yilgi mavsumda u Turkiyada Girne Amerika universitetining Shimoliy Kipr basketbol jamoasida ham oʻynab, jamoadoshlari orasida yaxshi natija koʻrsatgan basketbolchilardan biri boʻldi.

Simay Karaman  baland boʻyli sportchi boʻlib, u oldinga pozitsiyada oʻynaydi.

## Xalqaro
Simay Turkiyaning 16 yoshgacha va 17 yoshgacha boʻlgan ayollar milliy basketbol terma jamoasiga qabul qilingan hamda 2007–yilda Latviyaning Valmiera shahrida boʻlib oʻtgan FIBA 16 yoshgacha boʻlgan ayollar oʻrtasidagi Yevropa chempionatida ishtirok etib, jamoasi orasida eng yetakchisi boʻlgan.

U Turkiya ayollar milliy basketbol jamoasiga chaqirilgan va EuroBasket Women 2017 uchun tayyorgarlik oʻyinlarida ishtirok etgan. Lekin u chempionatda ishtirok etmaganligini koʻrishimiz mumkin.

2017–yil holatiga koʻra, Simay Karaman 85 marta Turkiya terma jamoasi formasini kiygan.

## Manbalar
Valle Norte kasalxonasi

***Valle Norte kasalxonasi*** – ispanning mashhur tibbiy dramasi teleseriali boʻlib, dastlab La 1- kanalida 2019-yil 14-yanvardan 18-martgacha namoyish etilgan. Rol ijrochilari tarkibida Aleksandra Ximenes va Xose Luis Garsiya Peres va boshqalar bor edi. Bu film RTVE tomonidan Xose Frade PC ning hamkorlikda ishlab chiqarilgan, uni Peris Romano, Xuanma Pachón va Marko Kastillo boshqargan.

## Oldindan
Bu film „Valle Norte kasalxonasi“ ishchilarining kasbiy va shaxsiy hayotdagi xatolariga qaratilgan. Film Fantaziya doktor Paula Garsiya shifoxonaning jarrohlik boʻlimiga rahbarlik qilish uchun kelishi va jarroh Hektor Salgado bilan qarama qarshiligi bilan boshlanadi.

## Rollari

## Ishlab chiqarish va chiqarish
*Hospital Valle Norte* RTVE tomonidan Xose Frade PC ning hamkorligida ishlab chiqarilgan. Peris Romano va Xabi Puerta tomonidan tuzilgan yozuvchilar guruhi tarkibida Anjela Obon, Klara Peres Eskriva, Anjela Armero, Pablo Barrera, Niko Romero, Barbara Alpuente, Maite Peres Astorga, Yaiza Berrokal va Kristina Pons ham bor edi. Filmning 10-qismini Peris Romano (1, 2, 9 va 10), Xuanma Pachon (3, 4, 7 va 8) va Marko Kastilyo (5 va 6) rejissyorlik qilishgan.  Suratga olish ishlari Madrid shahrida 2018-yilning iyulida boshlangan  .Ochiq havoda suratga olish ishlari olib borilgan joylarga Gran Via, Calle del Clavel va Chuecadagi Plaza de Pedro Zerolo lar kiradi.  Serial 2018-yilning dekabr oyida MiM Series festivalida ommaga namoyon etilgan 

Serialning premyerasi 2019-yil 14-yanvar kuni La 1 telekanalida boʻlib oʻtdi. Birinchi epizodning oʻzidayoq 9,5% tomoshabinlarning ulushi va 1,552,000 tomoshabinga ega boʻladi.  Oʻzining butun translyatsiyasi davomida serial oʻrtacha 8,1% tomoshabinlarning ulushini va 1,297,000 tomoshabinni tashkil etidi va noodatiy tarzda kanalning oʻrtacha koʻrsatkichidan past koʻrsatkich qayd etdi.  



## Manbalar

## Tashqi havolalar

* RTVE Play -da ''Valle Norte kasalxonasi''